Public procurement notice: Contract Award Notice
Published: 2024-09-20
Buyer: GRAD BUJE - BUIE
Country: HR
Region: HR036
Contract type: Services
Procedure: Open procedure
CPV classification: 71319000: Expert witness services
Estimated value: 224000 EUR
Award criteria: price, quality

Technical requirements: Komunalna naknada je novčano javno davanje koje se plaća za održavanje komunalne infrastrukture i zakonski je uređena Zakonom o komunalnom gospodarstvu (NN 68/18, 110/18, 32/20). Komunalna naknada plaća se za nekretnine koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture jedinice lokalne samouprave. Komunalnu naknadu plaća vlasnik odnosno korisnik nekretnine. Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade, i to za:

1. stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (»Narodne novine«, br. 40/97.)

Rješenje o komunalnoj naknadi donosi upravno tijelo Naručitelja u skladu s odlukom o komunalnoj naknadi i odlukom o vrijednosti boda komunalne naknade (B) u postupku pokrenutom po službenoj dužnosti, primjenjujući podatke o nekretninama koje u prijavi dostavi obveznik ili temeljem podataka raspoloživih samom tijelu. Rješenje o komunalnoj naknadi donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako ovim Zakonom nije propisano drukčije. Provodi se porezni postupak (upravni postupak). U svrhu provedbe postupka utvrđenja obveze nabavlja se ova usluga vještačenja u smislu čl. 77. Općeg poreznog zakona (NN 115/16, 106/18, 121/19, 32/20, 42/20, 114/22) i čl. 65. i 66. Zakona o općem upravnom postupku (NN 47/09, 110/21).

Obavljati će se terenska izmjera tijekom koje će prikupljati podatke o građevinskim objektima na području Grada Buja-Buie – osim naselja Kaštel. Izmjera kuća će se koristiti za usporedbu s postojećim evidencijama o prostoru i evidencijama obveznika komunalne naknade. Terenska izmjera obuhvaća vanjski pregled i vanjsku izmjeru objekta, prikupljanje podataka o površini, katnosti, namjeni prostora i dijelova prostora (stambeni dio, garaža, spremište, poslovni prostor i sl.) te fotografiranje objekta. Također, radi preciznije usporedbe sa postojećim evidencijama u prostoru, prikupljat će se i podaci o vlasnicima, odnosno korisnicima objekata.

Završni proizvod će biti obrasci i zapisnici za evidenciju naplate komunalne naknade koji  sadržavaju šifru i adresu objekta, fotografiju, tip zgrade, površine za komunalnu naknadu kako propisano zakonom, korekcije i redukcije, zatim podatke o vlasnicima/korisnicima objekata prikupljanim na terenu (ime i prezime vlasnika, adresa prebivališta, OIB, email adresa i ostali kontakt podaci), usporedne podatke iz postojeće baze komunalne naknade Naručitelja i isporuku na trajno korištenje prostornih i neprostornih baza podataka, odnosno izmjeru kuća za usporedbu sa postojećim evidencijama o prostoru na području dijela Grada Buja-Buie i prostornu vizualizaciju i unos svih utvrđenih atributnih vrijednosti u geoinformacijskom sustavu naručitelja.
Minimalan jamstveni rok je 6 mjeseci. Jamstveni rok (u mjesecima) upisuje se u obrazac izjave koja je sastavni dio ove Dokumentacije. Jamstveni rok za izvršenu uslugu smatra se odgovornost ponuditelja za izvršenu uslugu i to na način da ukoliko se u žalbenom postupku po novoimenovanom vještaku ili iz vjerodostojne dokumentacije (projektna dokumentacija) utvrdi stvarna manja metraža pojedinog objekta ponuditelj je dužan za razliku izmjerenog i utvrđenog po žalbi izvršiti povrat plaćene cijene.
TRAJANJE JAMSTVENOG ROKA
BODOVI
6-9 mjeseci - 1 bod, 9-12 mjeseci - 3 boda, 12 i više mjeseci 5 bodova
staž voditelja projekta – ovlašteni inženjer geodezije u svojstvu odgovorne osobe 
4-9 godina - 3 boda, 10-14 godina - 6 bodova, 15 i više godina - 10 bodova
Rok za izjavljivanje žalbe iznosi deset (10) dana i to od dana:  
1. objave poziva na nadmetanje, u odnosu na sadržaj poziva ili dokumentacije o nabavi  
2. objave obavijesti o ispravku, u odnosu na sadržaj ispravka  
3. objave izmjene dokumentacije o nabavi, u odnosu na sadržaj izmjene dokumentacije  
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda      

Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.


Winner: GEODETSKI ZAVOD RIJEKA d. o. o.
Award value: 197760
Number of bids: 3